Metrojet 9268 hegaldia

Metrojet 9268 hegaldia  nazioarteko charter hegaldi bat zen, Errusiako Kogalymavia aerolineak (Metrojet gisa ezaguna), Sinaiko penintsulan 2015eko urriaren 31ko 06:13tan (Egiptoko ordua) Sharm el-Sheikheko Nazioartkeo Aireportutik (Egipto) atera ondoren istripua izan zuen hegazkinaren izena zen. Pulkovo Aireportua zen bere helburua, San Petersburgon, Errusia.

Hegazkinak, Airbus A321a, 217 bidaiari eta 7 langile zituen barruan. Horietatik, gehienak turistak, 219 errusiarrak ziren, lau ukrainarrak eta bat bieloerrusiarra. Hildakoak, guztira, 224 izan ziren, beraz 9268 Hegaldiaren istripua Errusiar abiazioko inoizko larriena izan zen eta Egipton gertatutako larriena. A320 Airbus familiak inoiz jasan duen istripurik larriena ere izan da, eta 2015ean egon den istripurik larriena. Bonba batek eztanda egin zuelakoan hainbat konpainiek euren hegaldiak kendu zituzten Sharm-el Sheikhetik.

Istripuaren ostean ISISen Sinaiko adarrak, lehenago Ansar Bait al-Maqdis izenekoa, euren erantzukizuna izan zela esan zuen, eta gertakaria Sinaiko insurgentziatik gertu jazo zen. ISISek euren ardura Twitterren azaldu zuten, Abu Osama al-Masriren bideo adierazpen batekin, talde honen liderra.

2015eko azaroaren 9an, Egiptoko inbestigatzaileen kide anonimo batek adierazi zuen bonba batek hegazkina lehertu zuela, %90eko ziurtasunarekin; Ayman al-Muqaddamen ustez beste azalpen batzuk fuelaren leherketa bat, materialen fatiga edo litio-ioi baterien gainberotzea izan daitezke.

Erreferentziak

Kanpo estekak 

2015eko gertakariak
Hegazkin istripuak
Atentatu islamistak
Egiptoko hondamenak